PIPIRIT KOUMANSE BOUFI … | Page 9 | Montray Kréyol
Visites :190,663,578
Aujourd'hui :9,919
Cette semaine :253,528
[18+] Bộ ảnh nude đẹp nhất của Dương Quốc Định (506)
LA BATAILLE POUR LA VILLE D'ART ET D'HISTOIRE COMMENCE (332)
SI UN (E) ELU (E) MARTINIQUAIS (E) AVAIT DEMANDE L'ANNULATION DU CARNAVAL... (251)
Carnaval de Fort de France, le plus beau carnaval du monde (171)
C’est quoi, l’article 49, alinéa 3 ? (151)
Dis donc, Méluche, tu te prends pour qui, mec ? (130,320)
SEMSAMAR L'OMERTA GUADELOUPEENNE (71,241)
Samedi, 11 Juin, 2016 - 22:42
Lòloj légliz-la sonnen sis sonnen… Kontel chak bonmaten, man lévé, man ouvè finet-la, man sòti déwò : lantou kay-la, an fènwè laj épi épé ! An ti fifin limiè kléré kléré’y anba fey, akwèdi yo té toufé tout zétwel ek bètafé… Anlè an fil téléfonik, an pipiri pozé koy…Man rélé
*Pipiri !
I pa brennen menm titak…Man viré rélé
*Pipiri o !
I fouté mwen yan kout-zié épi i ladjé
° PIPIRIT !!
*Misié Pipirit, souplé, chanté !
Zwézo-a la kontel an woch.
*Ansipozision ou sé rifizé chanté, latè ké rété anba jouk lannuit toulong…Misié Pipiri…
° PIPIRIT man za di’w fout ! Misié Pipirit !!
*Eskizé ! Misié Pipirit, si ou pa lé bay lavwa, ki manniè Soley key rivé wouvè zel-li ?
°Lapli bel anba labay, neg ! Pipirit koumansé anflé épi tout vié mes fanm, nonm, tianmay, granmoun, viékò péyi-tala ! Boufi man boufi menm !
*Men…
° Pé la fout ! Zot ka simayé dives kalté pwézon adan ravin, lariviè, ma, mang ; lanmè ki lanmè pres tounen dlo lanmò, dépotjolé zot ka dépotjolé granbwa, toufé latè anba masonn… Dimwazel, vonvon jòn, djep, taktak, chouval-bondjé, fonmi-fol, fonmi-wouj, fonmi-mòdan, bet asou tè, bet anba tè, pa menm palé bet nan dlo… sé an sel démantibilaj kidonk, mwen Pipirit, man ka sispann chanté, définitif !
*Misié Pipirit, souplé, ba nou an chans !
Pipirit soukwé plim-li épi i fini pa di
Neg-la, man key moli ba’w mé kouté bien sa man ka di’w la ! Si lapot tjè’w fèmen, si lespri’w flo, si pawol-ou sé van, tonnè disò ! Pa viré konté anlè mwen pies !...Anni sonjé, nostrom, anni sonjé ! épi Pipirit pran lavol.
(In Migannaj, mélanges. Editions Mabouya, 2005)